רבקה קרן

רבקה קרן (נולדה ב-24 ביולי 1946) היא סופרת ישראלית. רבקה קרן היא אלמנה, אם לשני ילדים. אחרי שהייה ממושכת בארצות הברית היא חזרה לארץ וכיום מתגוררת בבת גלים, חיפה. רבקה קרן נולדה בשם קטלין פרידלנדר בדברצן שבהונגריה. היא עלתה לארץ ישראל ב-1957 עם הורים ניצולי שואה ואח קטן. היא עוסקת בכתיבה מילדות, תחילה בהונגרית ואחר-כך בעברית. למדה ציור בירושלים ובניו יורק. עשתה תואר ראשון בפילוסופיה, ספרות ופסיכולוגיה באוניברסיטת בר-אילן, בעלת תואר שני בפסיכולוגיה קלינית מטעם אוניברסיטת תל אביב. היא עבדה כספרנית, מרפאה באמנות ופסיכולוגית קלינית. הציגה תערוכות ציורים ברחבי העולם. היא הייתה חברה בוועד המרכזי של אגודת הסופרים ובכפר האמנים עין הוד וכן ערכה הופעות רבות בפני ילדים ומבוגרים במסגרת אמנות לעם. חברה באקו"ם, ב-PEN (אגודה בינלאומית של משוררים, מחזאים, עורכים, מסאים וסופרים) ובהסתדרות הפסיכולוגים בישראל. רבקה קרן גרה בגני תקווה. נשואה ואם לשניים. רבקה קרן פרסמה עד כה ארבעה-עשר ספרים שמטפלים, רובם ככולם, בשאלות של גורל, זיכרון, זהות, תעלומות האהבה והרשע ובעיית השניות בנפשו של המהגר. כתיבתה של קרן עשויה רבדים רבדים ואינה ליניארית בזרימתה. הגיבורים נעים בין קטבים של טוב ורע, אהבה ושנאה, שפיות וטירוף ועולמם הנפשי מנותח בקפידה רבה. החיפושים שלהם אחר שייכות, שורשים, זהות ויותר מכל אמת ומשמעות, מוליכים אותם אל עבר המטרה דרך ייסורים והתנסויות קשות. אותם ספרים שבהם חיי הגיבורים נבחנים על רקע החור השחור של השואה, עוררו מחלוקת רבה בקרב המבקרים והיו רבי-מכר. חמישה מתוך ספריה תורגמו לגרמנית וחלק מן הסיפורים הקצרים שלה להונגרית, ספרדית, רוסית, לכתב ברייל וחלקם הוקלטו על גבי קלטות. קובץ שירים בשם "אטלנטיס", שלושה סיפורי ילדים בשמות "הארמדיל הבכיין", "תנין לבן בלי שיניים" ו"הסנאי שרצה להיות ילד" עומדים לראות אור בקרוב. כמו כן מתוכנן לצאת לאור קובץ של תשעה-עשר סיפורים קצרים תחת הכותרת "האשה שמתה בנימוס". החל מסוף שנות השישים התפרסמו סיפוריה בעיתונות ההונגרית וכן גם ראיונות שנערכו עמה לרגל הופעת ספריה שמקורם בחוויות הילדות ("רותי שמוטי", "קטי, יומנה של נערה", "לילי הפרועה" ו"קיץ עצוב, קיץ מאושר"). במהלך השנים הופיעו תרגומים שלה מעברית, הונגרית ואנגלית בכתבי-עת שונים (כגון הרומן לבני הנעורים "פרגים על הים" מאת מוריץ ז'יגמונד, השיר "הנוסע" מאת פנחס שדה והסיפור "הרים כמו פילים לבנים" מאת ארנסט המינגוויי). כמו כן, השתתפה קרן בעריכת המילון ההונגרי-עברי ועברי-הונגרי מאת אליעזר גרוס שהופיע בחמישה כרכים. רותי שמוטי – סיפור קליטתה של עולה-חדשה בשנות החמישים, בארץ. ילדה דחויה שלבסוף מתחבבת על כולם. קטי, יומנה של נערה – קורות ילדותה של המחברת עד העלייה לישראל אחרי המהפכה שפרצה בהונגריה ב-1956. זהו סיפורה ההרפתקני של ילדה יהודיה בגולה, שמגלה את עוצמות הפחד, הגעגועים, האהבה, החברות וכאב הפרידה. לילי הפרועה – רומן מכתבים של ילדה רגישה ושובבה על חיים מלאי הפתעות והרפתקאות בפנימיה בירושלים בשנות השישים של המאה העשרים. לכל מכתב מצורף איור הומוריסטי מאת המחברת. המסע של תיק ותק – סיפור על מסע הרפתקאות של שני גמדים שמגלים כי העולם מופלא אבל הכי טוב בבית. נופר, סיפורה של שחפית-ים – הסיפור פותח צוהר אל עולמן רב-הקסם של שחפיות-הים הנודדות שמקננות בישראל באביב. מלווה בצילומים של יוסי אשבול. סיפורי האבות: לך לך, ברכת הבכור, אהבת רחל, בעל החלומות – בספרים הללו, שמיועדים לגילאים 4–8, מובאים סיפורי האבות בצורה מעובדת בהסתמך על התורה וספרי אגדה. קיץ עצוב, קיץ מאושר – סיפור אהבתם של אביגיל ויונתן במהלך קיץ גדוש אירועים במושבה קטנה. סיפור רווי סערות נפש ותובנות על סף גיל ההתבגרות. הספר זכה בפרס זאב לספרות ילדים ונוער. טעם הדבש – אברם פרייהייט הוא ניצול שואה, איש רוח, ספורטאי וסוכן חשאי ישראלי שיושב בפירנצה. באחת ממשימותיו הוא מבריח מהונגריה אל מעבר לגבול נערה בשם נלי ומאותו יום גורלי חיי השניים מתהפכים וזוכים לתוכן מצמרר ומסתורי. אהבה אנושה – מערכת יחסים טעונה ורבת-תהפוכות בין חמש דמויות: בנו גוטצייט, בתו, חתנו ואהובתו הציירת ואיליאס, נזיר יווני-אורתודוקסי ממנזר סן סימון בקטמון. זירת העלילה היא בהונגריה, יוון וירושלים ונעה קדימה ואחורה במרחב ובזמן. מהי טבעה של האהבה על אינסוף גווניה? האם קיימות השפעות-גומלין בין ישויות זרות וזיקה בין גורלות רחוקים? אלה השאלות שהרומן מעמיד לבחינה והסיום פותח פתח לאפשרויות רבות. אנטומיה של נקמה – גבריאל ידרמן, חוקר ספרות ישראלי וגץ אנגלדורף, בוטנאי גרמני, מגלים קצה חוט של סוד נורא מן העבר של משפחותיהם ונסחפים יחד עם הרעיות דריה וגודרון והחבר הפילוסוף דונקל, למערבולת רגשית הרת-אסון ועימות גורלי. הרומן בוחן את יצר לב האדם באשר הוא וטבעם ההרסני של הרוע והנקמה. טיטה והשטן – פרשת יחסים סבוכה בין אישה צעירה, טיטה סירפד, ושלושת הגברים בחייה, הספרנים גומא ואוסקר והחבר אליהו. הסוד האפל שקושר את כולם נחשף בהדרגה ומדרדר את הדמויות למצב של תלות אובססיבית ותוצאות טרגיות. 2000 – ציון לשבח מטעם ממשלת אוסטריה בתחום ספרות הילדים והנוער 1995 – פרס קוגל לספרות 1986 – פרס זאב לספרות ילדים ונוער 1976 – פרס רמת-גן לספרות 1975 – פרס למדן לספרות 1974 – פרס נורדאו לספרות 1972 – פרס קרן היסוד לספרות 1970 – ציון לשבח, פרס יציב לספרות ילדים הרגע האמיתי, קובץ סיפורים (מנדלי מוכר ספרים ברשת, 2018). הפקרות (רומן, אגם הוצאה לאור, הנמל, סדרה לסיפורת), 2010. טיטה והשטן (רומן, הוצאת הקיבוץ המאוחד, הספריה החדשה, תל אביב, 1995) אנטומיה של נקמה (רומן, עם עובד, הספרייה לעם, תל אביב, 1993) תורגם לגרמנית Anatomie einer Rache, Aus dem Hebräischen von Helene Seidler, Bleicher Verlag, 2001 אהבה אנושה (אנ') (רומן, עם עובד, הספרייה לעם, תל אביב, 1992) תורגם לאנגלית Rivka Keren, Mortal Love, translated to English by Yael Politis, YWO, 2008 תורגם לגרמנית Liebe wie der Tot, Aus dem Hebräischen von Helene Seidler, forthcoming טעם הדבש (רומן, עם עובד, הספרייה לעם, תל אביב, 1990) תורגם לגרמנית Der Geschmack von Honig, Aus dem Hebräischen von Helene Seidler, Haland &Wirth im Psychosozial-Verlag, 2004 קיץ עצוב, קיץ מאושר (ספר לבני-הנעורים, איורים אורה איתן, הוצאת שוקן, ירושלים, 1986) תורגם לגרמנית Bittersüßer Sommer, Aus dem Hebräischen von Mirjam Pressler, Gabriel Verlag, 1999 Bittersüßer Sommer (Paperback), Beltz & Gelberg, 2001 סיפורי התנ"ך: (4 ספרים + קלטות לילדים, מסדה, ספרית קשב, גבעתים 1983–1985) אהבת רחל, סיפורו של יעקב (עיבדה רבקה קרן, ציירה אורית גולן-מרטין), 1983 לך לך, סיפורו של אברהם (עיבדה רבקה קרן, ציירה מישל בלין), 1983 ברכת הבכור, ספורו של יצחק (עיבדה רבקה קרן, צייר רוברט נדלר), 1983 בעל החלומות, סיפורו של יוסף (עיבדה רבקה קרן, צייר אהרן שבו), 1985 נופר, סיפורה של שחפית-ים (ספר לילדים, צילם יוסי אשבול, מסדה, גבעתיים, 1982) המסע של תיק ותק (ספר לילדים + קלטת, ציירה אלישבע געש, מסדה, ספרית קשב, גבעתיים, 1980) לילי הפרועה (ספר-מכתבים לבני-הנעורים בליווי איורים מאת המחברת, ספרית פועלים, תל אביב, 1978) קטי, מיומנה של נערה (ספר אוטוביוגרפי לבני-הנעורים, ציורים ועטיפה מאת גיורא כרמי, עם עובד, תל אביב, 1973, שלוש מהדורות) תורגם לגרמנית Katalin, Ungarisches Tagebuch, Deutsch von Mirjam Pressler, Verlag St.Gabriel, 1996 Katalin (Paperback), Beltz & Gelberg, 1999 רותי שמוטי (ספר בתוספת סיפורים קצרים לבני-הנעורים, ציורים מאיר מוזס, מסדה, רמת גן, 1970); הסיפורים הקצרים שכלולים בספר "רותי שמוטי": "ליב", "כיצד נראים הברבורים?", "סילבי", "עשרים ושמונה מנות פלפל", "פגישה בשדה הפרגים", "ידידי גבול". The holocaust Novel (Genres in Context) by Efraim Sicher, Routledge, 2005 Israel and the daughters of the Shoah – Reoccupying the Territories of Silence, by Ronit Lentin, Berghahn Books, 2000 יהודית אוריין, "ריח ערמונים", על הרומן "טעם הדבש", ידיעות אחרונות, המוסף לשבת, 26 באוקטובר 1990 יהודית אוריין, "עכברים כמשל", על הרומן "אנטומיה של נקמה", ידיעות אחרונות, תרבות ספרות אמנות, י"ד חשון תשכ"ד "Childhood memories behind Rivka's novel", Jewish Telegraph, Arts and entertainment, Friday, March 13, 2009, page 32 Jeff Green, “Lost Hungarian Soul”, Jerusalem Post Magazine, 4.2.1993) Jeff Green, “Anatomy of a Revenge”, Jerusalem Post, 29.10.1994) Jeff Green, “Tita and the Satan”, Jerusalem Post, 22.12.1995) Hillel Halkin, “The Taste of Honey, The Jerusalem Report Weekly, 6) 6.12.1990 אלכס זהבי, "המעבר לכתיבה קאנונית", על הרומן "טעם הדבש", עיתון 77, (חסר תאריך), גיליון 130 ראובן מירן, "הנוסחה בולטת מדי", על הרומן "אנטומיה של נקמה", הארץ, מוסף ספרים, 3 בנובמבר 1993 אילת נגב, "סוד אפל", ריאיון לרגל צאת הרומן "טעם הדבש", 7 ימים, שבועון ידיעות אחרונות, 7 בספטמבר 1990 אביטל ענבר, "רבקה קרן. פסיכולוגית וסופרת", ריאיון לרגל צאת הרומן "טעם הדבש", דבר, 19 בספטמבר 1990 רמי סערי, "לא חייבים להיות גיבורים", על הרומן "אנטומיה של נקמה", הארץ, 31 בדצמבר 1993 יגאל סרנה, "חי וסוחף", על הרומן "טעם הדבש", ידיעות אחרונות, המוסף לשבת, 12 באוקטובר 1990 ריקי ריבלין, "אני לעצמי, דיוקן היוצר ביצירתו", ראיון במסגרת ראיון קבוצתי עם יוצרים, מאזנים, כרך ס"ז, גיליון מס' 1, נובמבר 1992 רחל שקלובסקי, "מתבוננת בשואה דרך סיפור של משפחה", על הרומן "אנטומיה של נקמה", העולם הזה, 3 בנובמבר 1993 אילת נגב, שיחות אינטימיות, הוצאת ידיעות אחרונות, 1995, הפרק "רבקה קרן - סוד אפל", עמ' 365-357 מדיה וקבצים בנושא רבקה קרן בוויקישיתוף רשימת הפרסומים של רבקה קרן, בקטלוג הספרייה הלאומית רבקה קרן, ב"לקסיקון הספרות העברית החדשה" יותם שווימר, "קרן שמש מאוחרת", ריאיון עם רבקה קרן, באתר ynet, 9 באוקטובר 2010 יעל סגלוביץ, "הפקרות" מאת רבקה קרן, אשה בורחת מעצמה, באתר הארץ, 29 בדצמבר 2010 שרי שביט, נעורים נשכחים: ספרי הילדים של שנות ה-60, באתר ynet, 2 בפברואר 2013 בועז כהן, ‏"מילים מזמינות מישוש והרחה", באתר גלובס, 11 באוקטובר 2010 רבקה קרן, מה כבר עשיתי... (סיפור) רבקה קרן, באתר המכון לתרגום ספרות עברית (באנגלית) זיוה שמיר, החיים, הייסורים, מעריב, 27 במרץ 1992, באתר מב"ע - מחקרים בספרות עברית - על הרומן "אהבה אנושה" רבקה קרן, איסלמורדה Islamorada, תורגם לאנגלית בידי דלית שמואלי, Words Without Borders, June 2010 שירים באנגלית של רבקה קרן רבקה קרן, דף שער בספרייה הלאומית רבקה קרן, בלקסיקון הספרות העברית החדשה Writing in Hebrew, Dreaming in Hungarian: Duality as Destiny - Rivka Keren, Editions Bibliotekos - Brooklyn, N.Y. June 22, 2010 בקורות ספרות מאת רבקה קרן "גשר על הדרינה": הגשר שראה כבר הכל, באתר הארץ, 6 בנובמבר 2012 סיפור בזיגזג, באתר הארץ, 21 במרץ 2012 "העלמה" מאת איוו אנדריץ', להונות את התליין, באתר הארץ, 3 במרץ 2010 "הקיסרים חולמים" מאת דוד טרבאי, לא תמצא ערים שונות, באתר הארץ, 21 באפריל 2010 "אני ואמא בבית המשוגעות" מאת יעל ישראל, להימלט אל הטירוף, באתר הארץ, 5 במאי 2010 "לב מתעורר" מאת גיל הראבן, אחים בלב, באתר הארץ, 2 ביוני 2010 הספרים המומלצים לשבוע הספר, ללגום את הסוטרות, באתר הארץ, 1 ביוני 2010 "ספר הקולות" מאת עודד מבורך, רואים את הקולות, באתר הארץ, 18 באוגוסט 2010 "אפריל שבור" מאת איסמעיל קאדרה, רקמת האבל, באתר הארץ, 3 בנובמבר 2010 "אלף שנים לחכות" מאת מיה טבת-דיין, ניפגש בגלגול הבא, באתר הארץ, 6 באפריל 2011 "אני יודע ממה אני נמלט אבל אינני יודע מה אני מחפש", באתר הארץ, 13 במאי 2011 "שיחות עם המאהב שלי ועם אשתו" מאת אלאונורה לב, לקרוע את הבשר בשיניים, באתר הארץ, 25 במאי 2011 "מדיאה וילדיה" מאת לודמילה אוליצקיה, אמא, רוסיה, באתר הארץ, 19 באוקטובר 2011 "מלחמה ומלחמה" מאת לאסלו קרסנהורקאי: מורכב ויפהפה, באתר הארץ, 23 בנובמבר 2011 ראש עקום של נאווה סמל: סיפור אגדה חכם ומרובד, באתר הארץ, 25 בינואר 2012 "חיים בהמתנה" של שולמית גלבוע: גן העדן הזעיר, באתר הארץ, 16 במאי 2012 "מחול העקרבים" של שפרה הורן: צייד בודד הוא הלב, באתר הארץ, 30 במאי 2012 "וילט" של שרלוט ברונטה: כדי להתגעגע הביתה צריך בית, באתר הארץ, 5 ביוני 2012 "סוף הגוף": להיפרד מהחיים, להיפרד מעצמי, באתר הארץ, 7 באוגוסט 2012 גירושיה של גליה, באתר הארץ, 4 בספטמבר 2012 "ילד עיר": וכך התחיל העצב המתוק, באתר הארץ, 27 בנובמבר 2012 הרגע האמיתי, באתר מנדלי מוכר ספרים ברשת רמי סערי, "הרגע האמיתי": לרבקה קרן יש יכולת נדירה להרטיט מיתר בנפש הקורא, באתר הארץ, 17 ביולי 2018